b'\n_START_ARTICLE_\nRok Klop\xc4\x8di\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nLeta 1956 je diplomiral na ljubljanski Akademiji za glasbo in se nato dve leti izpopolnjeval na Kraljevem koled\xc5\xbeu v Londonu ter na te\xc4\x8dajih na Osojah in Dubrovniku. Po kon\xc4\x8danem \xc5\xa1tudiju v Londonu je 1962 za\xc4\x8del pou\xc4\x8devati kot profesor violine na Akademiji za glasbo v Ljubljani, od 1981 kot redni profesor. Kot solist je imel najve\xc4\x8d uspeha z orkestrom Slovenske filharmonije na koncertih doma in v tujini ter z recitali ob spremljavi pianista Marijana Lipov\xc5\xa1ka. Ukvarjal se je tudi s teoreti\xc4\x8dnim in prakti\xc4\x8dnimi vpra\xc5\xa1anji violinske igre; redigiral je nekatere doma\xc4\x8de in tuje violinske skladbe, ki so iz\xc5\xa1le pri Dru\xc5\xa1tvu slovenskih skladateljev._NEWLINE_Leta 1996 je iz\xc5\xa1la njegova knjiga Violina, strokovne \xc4\x8dlanke pa je objavljal tudi v revijah The Strad in Strings. Ameri\xc5\xa1ka zalo\xc5\xbeba Schirmer je v njegovi redakciji izdala ve\xc4\x8d kot 20 del standardnega violinskega repertoarja._NEWLINE_Njegov o\xc4\x8de je slovenski knji\xc5\xbeevnik Mile Klop\xc4\x8di\xc4\x8d, njegov brat pa re\xc5\xbeiser Matja\xc5\xbe Klop\xc4\x8di\xc4\x8d.'